Diari Oficial de la Generalitat Valenciana


Sumari del DOGV 8964, del 01-12-2020 (2020/9951)

RESOLUCIÓ de 17 de novembre de 2020, de la Direcció General d'Obres Públiques, Transports i Mobilitat Sostenible, per la qual es convoca la celebració de diverses proves tendents a l'obtenció o la renovació de certificats acreditatius de formació en matèria de transports per a l'any 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8964

Data del DOGV
:   01-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9951


Data del document
:   17-11-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 17 de novembre de 2020, de la Direcció General d'Obres Públiques, Transports i Mobilitat Sostenible, per la qual es convoca la celebració de diverses proves tendents a l'obtenció o la renovació de certificats acreditatius de formació en matèria de transports per a l'any 2021. [2020/9951]  
La Llei orgànica 5/1987, de 30 de juliol, de delegació de facultats de l'estat en les comunitats autònomes en relació amb els transports per carretera i per cable, estableix en l'article 13 que les competències administratives relatives a l'adquisició, acreditació i control de la capacitació professional per a la realització del transport i de les activitats auxiliars i complementàries d'aquest, queden delegades en les comunitats autònomes.  
En execució d'aquestes competències delegades, i en compliment del que es disposa en l'article 5 de l'Ordre 3/2010, de 18 de gener, de la Conselleria d'Infraestructures i Transport, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.  
Així mateix, segons el que es disposa en l'Ordre de 24 de març de 2004, de la Conselleria d'Infraestructures i Transport, per la qual es regula el procediment de celebració de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la renovació.  
D'acord amb el que es disposa en l'Ordre 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment a seguir per a la celebració de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.  
El Reial decret 70/2019, de 15 de febrer, pel qual es modifiquen el Reglament de la Llei d'ordenació dels transports terrestres i altres normes reglamentàries en matèria de formació dels conductors dels vehicles de transport per carretera, de documents de control en relació amb els transports per carretera, de transport sanitari per carretera, de transport de mercaderies perilloses i del Comité Nacional del Transport per Carretera, estableix nous requisits de titulació per a concórrer als exàmens.  
Per tot això, en aplicació d'aquesta normativa, i en ús de les facultats conferides en virtut del que es disposa en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Objecte de la resolució  
És objecte de la present resolució convocar les proves següents per a l'exercici 2021:  
1. Exàmens per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals siga obligatori estar en possessió de permisos de conducció de les categories C1, C1+E, C, C+E, D1, D1+E, D o D+E, definides en el Reial decret 818/2009, de 8 de maig, pel qual s'aprova el Reglament general de conductors.  
  
2. Exàmens per a l'obtenció i renovació dels certificats de capacitació professional dels consellers de seguretat per al transport de mercaderies perilloses per carretera.  
3. Exàmens per a l'obtenció del certificat de competència professional per a l'exercici de les activitats de transport mercaderies i de viatgers per carretera.  
  
Segon. Presentació de sol·licituds  
1. Certificat d'aptitud professional  
Les sol·licituds per a l'obtenció del certificat d'aptitud professional acreditatiu de la qualificació inicial es presentaran segons el que es disposa en l'article 7 de l'Ordre 3/2010, de 18 de gener, de la Conselleria d'Infraestructures i Transports, que estableix:  
a) Les sol·licituds es tramitaran exclusivament per via telemàtica.  
b) Les sol·licituds d'inscripció s'hauran d'efectuar en els terminis que es detallen en l'annex III d'aquesta resolució.  
c) Per a l'efectiva inscripció s'haurà de consignar el número de la taxa de drets d'admissió a l'examen, així com la data de l'ingrés corresponent.  
d) La falta de justificació de l'abonament dels drets d'examen determinarà l'exclusió de l'aspirant.  
e) En cap cas, la justificació de l'abonament dels drets d'examen substituirà al tràmit d'inscripció.  
f) Requisit indispensable per als aspirants que desitgen presentar-se a les proves d'obtenció del certificat d'aptitud professional, serà haver superat el curs de qualificació inicial abans de la finalització dels terminis d'inscripció relacionats en l'annex III.  
g) Els aspirants hauran de residir a la Comunitat Valenciana; en cas contrari, caldria ajustar-se al que es disposa en l'article 6.2 de l'Ordre 3/2010, de 18 de gener, llevat que compten amb autorització de l'òrgan convocant, circumstància que hauran de posar en coneixement del tribunal de les proves amb antelació a la presentació de la sol·licitud.  
2. Consellers de seguretat  
Obtenció i renovació dels certificats de capacitació professional de consellers de seguretat per al transport de mercaderies perilloses per carretera.  
Les sol·licituds per a l'obtenció i renovació dels certificats de capacitació professional de conseller de seguretat per al transport de mercaderies perilloses per carretera es presentaran exclusivament de manera telemàtica, i en els terminis indicats en l'apartat corresponent de l'annex III.  
La presentació telemàtica podrà realitzar-se en la seu electrònica de la Generalitat, https://sede.gva.es. Per a poder realitzar la presentació electrònica, la persona sol·licitant o el seu representant hauran de disposar de signatura electrònica, mitjançant el certificat reconegut per a la ciutadania emés per l'Agència de Tecnologia i Certificació Electrònica (www.accv.es), del DNI electrònic o qualsevol altre admés per la seu electrònica de la Generalitat amb els següents criteris:  
El formulari telemàtic incorpora:  
a) La indicació d'un lloc per a realitzar les proves, a la Comunitat Valenciana, que únicament es podrà modificar amb sol·licitud prèvia i en el termini d'esmena de la llista provisional d'admesos i exclosos.  
b) Indicació de si s'opta per l'obtenció inicial (en la qual s'haurà d'optar per presentar-se a l'examen global o a una especialitat) o la renovació de l'especialitat o especialitats que se sol·liciten, en aquest cas sempre que no haja caducat el certificat que es pretén renovar.  
  
c) El pagament de la taxa.  
3. Competència professional  
Obtenció del certificat de competència professional per a l'exercici de les activitats de transport de mercaderies i de viatgers per carretera.  
  
Per a l'accés a aquestes proves serà requisit estar en possessió de la titulació que exigeix el Reial decret 70/2019, de 15 de febrer, en aplicació de l'article 8.1 del Reglament (CE) 1071/2009,  
- Títol de Batxillerat o equivalent.  
- Títol de tècnic, acreditatiu d'haver superat els ensenyaments d'una formació professional de grau mitjà, siga la que siga la professió a què es trobe referit.  
- Títol de tècnic superior, acreditatiu d'haver superat els ensenyaments d'una formació professional de grau superior, siga com fora la professió a què es trobe referit.  
- Qualsevol títol acreditatiu d'haver superat uns ensenyaments universitaris de grau o postgrau.  
Les sol·licituds relatives a obtenció del certificat de competència professional per a l'exercici de les activitats de transport de mercaderies i de viatgers per carretera es presentaran exclusivament de manera telemàtica.  
La presentació telemàtica haurà de realitzar-se en la seu electrònica de la Generalitat, https://sede.gva.es. Per a poder realitzar la presentació electrònica, la persona sol·licitant o el seu representant hauran de disposar de signatura electrònica, mitjançant el certificat reconegut per a la ciutadania emés per l'Agència de Tecnologia i Certificació Electrònica (www.accv.es), del DNI electrònic o qualsevol altre admés per la seu electrònica de la Generalitat amb els següents criteris.  
El formulari telemàtic incorpora:  
a) La indicació d'un lloc per a realitzar les proves, a la Comunitat Valenciana, que únicament es podrà modificar amb sol·licitud prèvia i en el termini d'esmena de la llista provisional d'admesos i exclosos.  
b) Per a aquells supòsits en els quals el domicili indicat en el document d'identitat no siga de la Comunitat Valenciana, s'adjuntarà mitjançant el procediment telemàtic un certificat d'empadronament recent en el qual conste inscripció en un municipi de la Comunitat Valenciana, amb el temps mínim exigit reglamentàriament a data de finalització del període d'inscripció.  
c) Es farà constar igualment si s'hi opta per la modalitat de viatgers o mercaderies, i no serà possible optar a totes dues en la mateixa convocatòria.  
d) El pagament de la taxa.  
  
Tercer. Tribunal  
El tribunal serà únic per a totes les proves, en les diverses convocatòries, que s'estableixen en la present resolució, i la composició quedarà recollida en l'annex I d'aquesta resolució.  
  
Quart. Indicacions relatives a l'admissió i realització de les proves  
  
1. Totes les proves  
Els aspirants s'hauran de presentar en el lloc de celebració de les proves proveïts de la següent documentació i material:  
- Document nacional d'identitat, número d'identificació d'estrangers o altres documents vigents que, segons el parer del tribunal, acrediten fefaentment la identitat en el moment de realització de les proves.  
  
- Útils d'escriptura: bolígraf blau o negre.  
Durant la realització de l'examen no es permetrà la utilització de calculadora o de telèfon mòbil, ni dispositius informàtics.  
Els aspirants seran convocats a cada exercici en crida única, sent exclosos els qui no compareguen.  
2. Certificat d'aptitud professional  
Per a la realització de les proves tendents a l'obtenció del certificat d'aptitud professional acreditatiu de la qualificació inicial, es disposarà d'un temps màxim de dues hores.  
L'examen constarà de 100 preguntes tipus test, més 3 d'addicionals per a suplir possibles anul·lacions, cadascuna de les quals comptarà amb quatre respostes alternatives.  
Per als aspirants que tinguen la qualificació inicial en alguna de les dues modalitats (viatgers o mercaderies) i aspiren a obtindre el certificat en l'altra modalitat, l'examen constarà de 25 preguntes, més 1 d'addicional per a possibles anul·lacions.  
En tots dos casos, les respostes correctes es valoraran amb 1 punt i les incorrectes es penalitzaran amb 0,5 punts negatius. Les preguntes no contestades o que continguen més d'una resposta no puntuaran ni positivament ni negativament.  
3. Consellers de seguretat  
Per a aprovar serà necessari obtindre una puntuació no inferior a la meitat del total de punts possibles.  
En les proves per a l'obtenció dels certificats de capacitació professional de conseller de seguretat per al transport de mercaderies perilloses per carretera, els participants disposaran d'un temps màxim de dues hores, excepte en el cas dels exàmens per a la renovació dels certificats, en els quals la duració de l'examen serà d'una hora com a temps màxim.  
  
a) La prova d'obtenció del certificat constarà de dos exercicis.  
- El primer consistirà a contestar a 50 preguntes tipus test, amb quatre respostes alternatives sent només una d'elles la correcta.  
- El segon, en la qual es permetrà la consulta de textos, excepte aquells en els quals figure la resolució als supòsits, consistent en la realització d'un estudi o supòsit que, amb referència a l'àmbit de la manera del transport i a l'especialitat corresponent, tractarà sobre les tasques i obligacions a realitzar i/o complir pel conseller.  
Cada prova es valorarà de 0 a 100 punts i es considerarà superada quan s'obtinga una puntuació igual o superior a 50. Les respostes errònies no tindran penalització.  
b) La prova per a la renovació del certificat, consistirà solament en la realització de la prova tipus test, amb quatre respostes alternatives en les quals només una és la correcta. Aquesta prova es valorarà de 0 a 100 punts i es considerarà superada quan s'obtinga una puntuació igual o superior a 50. Les respostes errònies no tindran penalització.  
  
4. Competència professional  
En les proves per a l'obtenció del certificat de competència professional per a l'exercici de les activitats de transport de mercaderies i de viatgers per carretera, els interessats disposaran d'un temps màxim de quatre hores, que es distribuirà en dos períodes de dues hores per a cadascuna de les dues parts (teoria i pràctica) de l'exercici.  
- La primera part consistirà a contestar a 100 preguntes tipus test, cadascuna de les quals comptarà amb quatre respostes alternatives, sobre el contingut de les matèries del programa que corresponga.  
- La segona part consistirà a resoldre, mitjançant càlcul matemàtic o una explicació escrita, sis supòsits pràctics que requerisquen l'aplicació de les matèries del programa a casos concrets  
En les preguntes tipus test, les respostes correctes es valoraran amb 0,04 punts i les incorrectes es penalitzaran amb 0,02 punts negatius. Les preguntes no contestades o que continguen més d'una resposta no puntuaran positivament ni negativament.  
En els supòsits pràctics, cadascun es valorarà entre 0 i 1 punt.  
  
Per a aprovar l'exercici serà necessari obtindre una puntuació no inferior a 2 en la primera part ni a 3 en la segona, i que la suma de les puntuacions obtingudes en totes dues parts siga igual o superior a 6.  
  
Cinqué. Dates, hora i lloc de celebració de les proves  
En tots els casos, el lloc de celebració i l'hora (o hores, si hi haguera diferents horaris) d'inici de les proves s'anunciarà en el següent URL:  
  
http://politicaterritorial.gva.es/va/web/transportes  
La determinació de les dates de realització dels exàmens s'estableix en l'annex II d'aquesta resolució.  
Contra la present resolució, que no esgota la via administrativa, es podrà interposar un recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 17 de novembre de 2020.- La directora general d'Obres Públiques, Transport i Mobilitat Sostenible: Roser Obrer Marco.  
  
  
ANNEX I  
  
El tribunal de les proves convocades està compost per:  
Tribunal titular  
President: Vicente Lacruz Cervera.  
Secretari: Néstor Casado Novella.  
Vocals: M. Valle Escudero Aguado, Pilar Ibáñez Moreno, Rafael Rubio Estruch i Marisa Zabala Salelles.  
  
Tribunal suplent  
Presidenta: Teresa Gras Horta.  
Secretari: Alberto Alonso Vidales.  
Vocals: María José Riquelme Rocamora, Anabel Llorca Marco, Encarnación Guijarro Jordán, Nuria García Pastor, Rafael González Tur i Miguel Ángel Parra Mañas.  
  
  
ANNEX II  
  
Dates de celebració de les proves d'obtenció del certificat d'aptitud professional acreditatiu de la qualificació inicial  
30 de gener de 2021  
27 de març de 2021  
29 de maig de 2021  
24 de juliol de 2021  
25 de setembre de 2021  
27 de novembre de 2021  
  
Dates de celebració de les proves d'obtenció del certificat de competència professional per a l'exercici de les activitats de transport de mercaderies i de viatgers per carretera.  
29 de maig de 2021  
27 de novembre de 2021  
  
Dates de celebració de les proves d'obtenció i renovació dels certificats de capacitació professional de conseller de seguretat per al transport de mercaderies perilloses per carretera.  
29 de maig de 2021  
27 de novembre de 2021  
  
  
ANNEX III  
  
Certificat d'aptitud professional (CAP)  
  
Inici de presentació d'instàncies Fi de presentació d'instàncies Data d'examen  
26 / 12 / 2020 09 / 01 / 2021 30 / 01 / 2021  
22 / 02 / 2021 08 / 03 / 2021 27 / 03 / 2021  
17 / 04 / 2021 01 / 05 / 2021 29 / 05 / 2021  
18 / 06 / 2021 02 / 07 / 2021 24 / 07 / 2021  
17 / 08 / 2021 31 / 08 / 2021 25 / 09 / 2021  
21 / 10 / 2021 04 / 11 / 2021 27 / 11 / 2021  
  
  
  
COMPETÈNCIA PROFESSIONAL,  
 Transport de mercaderies i de viatgers per carretera  
  
Inici de presentació d'instàncies Fi de presentació d'instàncies Data d'examen  
01 / 04 / 2021 20 / 04 / 2021 29 / 05 / 2021  
01 / 10 / 2021 20 / 10 / 2021 27 / 11 / 2021  
  
  
  
CONSELLERS DE SEGURETAT   
per al transport de mercaderies perilloses per carretera  
  
Inici de presentació d'instàncies Fi de presentació d'instàncies Data d'examen  
01 / 04 / 2021 20 / 04 / 2021 29 / 05 / 2021  
01 / 10 / 2021 20 / 10 / 2021 27 / 11 / 2021